پەیامنێر ئاژانس شەفەق نیوز وت: پارێزگار هەولێر، ئمڕوو جادەیگ ستراتیژی لە شار هەولێر واز کەێد، کە کەفێدە ناوڕاس جادەیل ١٠٠ و ١٢٠ مەتري واز کرد، درویژیی رەسێدە ٣ کێلومەتر وە دوو ری هاتن و چگن، و پانیی رەسێدە ٣٠ مەتر.
ئومێد خۆشناو پارێزگار هەولێر وت: ئی جادە فرە گرنگە ئەرا خەڵک ناوچەگە کە داوای دروسکرنی کردن، وەتایبەت ئەوەسە کە کەفێدە شان یەکیگ لە ناوچە کوینەیل لە هەولێر، و دویای ٨ مانگ لە کارکردن تەواو کریا.
خۆشناو وتیش: جادەگە وەفەرمی ئەرا ماشینەیل واز کریا، و دەسمیەتی جادەی سەرەکی ناوەین هەولێر و کەرکوک دەێد، چوینکە ریە سەرکیەگە ناوەین دوو پارێزگاگە قەرەباڵغ هابانی و وە بڕیگ لە فەرمانگەیل فەرمی و زانکۆیل رەد بوود.
خۆشناو وتیش: خەرج دروسکردن ئی جادە رەسیە ٣ ملیار دینار عراقی، و گشت کوالیتی ئەندازیاری و هاتوچو دیرێد.
